O **Premio María Victoria Moreno de Literatura Xuvenil** está convocado polo Concello de Pontevedra e a editorial Urco. Comezou a editarse no ano 2018.

Este premio quere honrar a figura de María Victoria Moreno e promover unha creación literaria de calidade para o público xuvenil.

Antonio Manuel Fraga foi o gañador da primeira edición de 2018 con *O bestiario científico de Anxos Nogueirosa*. Resultaron finalistas os orixinais presentados baixo os lemas *Be Water* e *Irmá Paxaro*. O xurado, formado por Montse Pena Presas, Eli Ríos, Andrea Martínez, M.ª Carme Hermida e Andrea Jamardo Seijo destacaron de *O bestiario científico de Anxos Nogueirosa* a fortaleza das personaxes femininas e o feito de introducir o bestiario máxico galego nun contexto histórico.

O II premio de 2019 foi para Beatriz Maceda Abeleira. Os integrantes do xurado destacaron no traballo titulado *Ardora* "o compromiso que no traballo se mantén co ecoloxismo e tamén co público potencial: lectores que aínda se atopan durante os seus primeiros anos da adolescencia". Presentáronse 17 obras.

O III premio de 2020 foi para Lorena Conde por *Velloucas e minchas*. Segundo a autora "son mozas preadolescentes e mulleres no final da vida. Fixen protagonistas a personaxes que normalmente son secundarios". O relato ten como protagonistas a cinco mulleres, dous adolescentes e tres anciás, e a trama comeza cando unha das mozas ten que ir vivir coa súa avoa para, xuntas, enfrontarse e resolver os problemas de cada unha. Lorena Conde foi alumna no instituto de María Victoria Moreno.

O IV premio de 2021, convocado polo Concello e Pontevedra e a editorial Cuarto de Inverno, foi para Pilar Ortega Pereiro por *O segredo de Al´eume*. O xurado destacou o sentido do humor fresco, a lectura áxil e a posta en valor do patrimonio natural galego.

Gañadores
---------

* 2018 (1ª): Antonio Manuel Fraga.
* 2019 (2ª): Beatriz Maceira Abeleira.
* 2020 (3ª): Lorena Conde por *Velloucas e minchas*.
* 2021 (4ª): Pilar Ortega Pereiro por *O segredo de Al´eume*.
* 2022 (5ª): Nee Barros Fernández por *Nom estamos quebrades*

Notas
-----

1. ↑  Salón do Libro (ed.). "I Premio María Victoria Moreno". Arquivado dende o orixinal o 12 de abril de 2018. Consultado o 11 de abril de 2018.
2. ↑  "Antonio Manuel Fraga gaña o premio María Victoria Moreno". *La Voz de Galicia*. Consultado o 27/04/2018.
3. ↑  "A escritora Beatriz Maceda Abeleira vence no II Premio María Victoria Moreno". *Pontevedra Viva*. Consultado o 2019-04-11.
4. ↑  Pontevedra, Diario de (2020-09-15). "Lorena Conde gaña o III Premio María Victoria Moreno". *Diario de Pontevedra*. Consultado o 2020-09-16.
5. ↑  "A pontevedresa Lorena Conde é a gañadora da terceira edición do certame literario María Vitoria Moreno". *Pontevedra Viva*. Consultado o 2020-09-16.
6. ↑  Buela, Ana (2021-09-15). "A enxeñeira, profesora de tecnoloxía e escritora Pilar Ortega Pereiro gaña o IV Premio María Victoria Moreno convocado polo Concello e Cuarto de Inverno". *Concello de Pontevedra*. Consultado o 2021-09-16.
7. ↑  "Nee Barros gaña o V Premio María Victoria Moreno convocado polo Concello de Pontevedra e Cuarto de Inverno". *Pontevedra Viva*. Consultado o 2022-11-27.

Véxase tamén
------------

### Outros artigos

* Literatura xuvenil